alexandrainst/scandi-wiki huggingface dataset:
Polybaphes

se systematisk inndeling

Polybaphes er en slekt av biller som tilhører gruppen gullbasser (Cetoniinae) i den artsrike gruppen skarabider (Scarabaeoidea).

Beskrivelse 
Middelsstore gullbasser. Disse artene er ikke metallisk fargede, men svarte eller brunsvarte med gule eller oransje tegninger.

Levevis 
Disse artene kan fly med dekkvingene lukket. Det kommer av at dekkvingenes kant på siden har en utskjæring som gir plass for vingebevegelsene.
De voksne av mange arter besøker ofte blomster i godt vær, men holder seg skjult når det er overskyet.

Utbredelse 
Slekten er utbredt i Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien gullbasser, Cetoniinae Leach, 1815 – ofte regnet som en egen familie
 Stammen Cetoniini Leach, 1815
 Gruppen Cetoniina
 Slekten Polybaphes Kirby, 1827
 Polybaphes abyssinica Schürhoff, 1935 
 Polybaphes angustata (Lansberge, 1882)
 Polybaphes balteata (DeGeer, 1778)
 Polybaphes bella (Kraatz, 1883)
 Polybaphes bipunctata (Lansberge, 1882)
 Polybaphes fasciola (Kraatz, 1900)
 Polybaphes nigriceps (Westwood, 1874)
 Polybaphes sanguinolenta (Olivier, 1789)
 Polybaphes scalaris (Gory & Percheron, 1833)
 Polybaphes schoutedeni (Moser, 1910)
 Polybaphes subfasciata (Swederus, 1787)
 Polybaphes tigrina (Arrow, 1909)
 Polybaphes viridana Moser, 1913
 Polybaphes zanzibarica (Raffray, 1877)

Eksterne lenker 
 
 Liste over artene

Gullbasser
Biller formelt beskrevet i 1827
Bakke og Gyland

Bakke og Gyland kommune er en tidligere selvstendig kommune i Vest-Agder fylke.

Historikk
Etter opprettelsen av formannskapsdistrikt i 1837 var Bakke og Gyland en del av Bakke formannskapsdistrikt, sammen med Øvre Sirdal og Tonstad. I 1849 førte en deling til opprettelsen av Bakke og Gyland kommune. Kommunen bestod fram til 1893 da Bakke og Gyland ble skilt ut som egne kommuner.

De eldre kommunale arkivkildene for kommunen finnes i dag hos Interkommunalt arkiv i Vest-Agder IKS (IKAVA). Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller og skoleprotokoller.

Eksterne lenker
 

Tidligere kommuner i Vest-Agder
Norske kommuner etablert i 1849
Kommuner opphørt i 1894
Torkil P. Andersen

Torkil Padkær Andersen (født 6. juli 1958 i Viborg i Danmark) er en dansk-norsk lege og forfatter.

Andersen tok medisinsk embetseksamen ved Århus Universitet i 1987, og er spesialist i allmennmedisin. Han har arbeidet som allmennpraktiserende lege i Arendal fra 1994. I 2004 startet han selskapet Ketolyse AS, der han tilbyr slanking med «ketolysekur». Medisinsk har han spesielt interessert seg for allmennmedisin, kardiologi, metabolsk syndrom, diabetes mellitus og fedme.

Bibliografi 
 2008: Etter slankingen, Gyldendal
 2012: Slank med ketolysekuren, Gyldendal

Referanser

Eksterne lenker 
 Presentasjon på Gyldendal Norsk Forlags nettsider

Norske sakprosaforfattere
Fødsler i 1958
Personer fra Viborg
Vita Andersen

Vita Andersen (født 29. oktober 1942, død 20. juli 2021) var en dansk skjønnlitterær forfatter.

Biografi
I oppveksten var hun anbrakt utenfor hjemmet i tre år, på barnehjem og hos sin moster. Hun skriver ut fra egne erfaringer, og hennes romaner handler om barn, og hvordan voksne kan svikte barn. Temaene hun tar opp kan være vanskelige, som psykisk sykdom, og kontroversielle som feminisme og kjønnsroller.

Hennes debut-diktsamling Tryghedsnarkomaner og novellesamlingen Hold kæft og vær smuk fikk stor mediaoppmerksomhet og store salgstall i Danmark. Hun mottok en rekke priser for sitt forfatterskap. 

Vita Andersen var datter av Aage Neutzsky-Wulff og søster til Erwin Neutzsky-Wulff. Hun var i en periode gift med den danske politikeren Mogens Camre, som hun hadde tre barn med.

Bibliografi 
 Tryghedsnarkomaner, 1977 – dikt
 Hold kæft og vær smuk, 1978 – noveller  (på norsk 1979: Hold kjeft og vær deilig) 
 Næste kærlighed eller Laila og de andre, 1978 – dikt
 Elsk mig, 1980 – skuespill
 Det er bare ærgerligt, 1981 – dikt
 Kannibalerne, 1982 – skuespill
 Hva'for en hånd vil du ha, 1987 – roman (på norsk i 1988: Hvilken hånd vil du ha)
 Petruskas laksko, 1989 – barnebok
 Sebastians kærlighed, 1992 – roman (på norsk 1993: Sebastians kjærlighet)
 Coco, 1997 – barnebok
 Get a life, 2003 – roman (på norsk 2005: Get a Life)
 Anna Zoe, 2006 – roman

Priser 
 1979: De Gyldne Laurbær, de danske bokhandlernes pris
 1987: Den danske kritikerprisen
 1989: Danske LOs kulturpris
 1991: Søren Gyldendal-prisen
 1993: Tagea Brandts Rejselegat
 1997: BMF's Børnebogspris (De Berlingske Journalisters Pris)

Referanser

Eksterne lenker 
 
  
  Presentasjon  på nettsidene til Gyldendal Norsk forlag
  Om andersen på kvinfo.dk
  Om Andersen på dansk forfatterweb

Danske forfattere
Statens Kunstfonds hædersydelse
Mottakere av Henrik Pontoppidans Mindefonds Legat
Mottakere av De Gyldne Laurbær
Personer fra København
Lena Andersson

Lena Margareta Andersson (født 18. april 1970 i Stockholm) er en svensk forfatter og journalist. Hun er blant annet litteraturkritiker i Svenska Dagbladet og bidragsyter i Dagens Nyheter og har skrevet for det svenske tidsskriftet Fokus. 

Andersson vokste opp i bydelen Tensta i Stockholm. Hun studerte ved ski-gymnasiet i Torsby i Värmland, og konkurrerte i langrenn. Hun har studert filosofi, engelsk, tysk og statsvitenskap ved Stockholms universitet.

Hun har vært vert for programmet Sommar i Sveriges Radio fira ganger, - i 2000, 2002, 2005 og 2008. I 2005 vakte hun stor oppmerksomhet med en ateistisk preken om Jesus i sitt radioprogram. Samme året fikk hun Hedeniuspriset, utdelt av de svenske human-etikernes organisasjon Humanisterna. I 2011 var hun programvert for svenske Vinter i P1.

I 2008 fikk Andersson Sven O. Bergkvist-stipendet fra Sollentuna Skönlitterära Författarsällskap. År 2011 fikk hun prisen som «Årets republikan» av Republikanska föreningen. 

I 2013 fikk hun Augustprisen i kategorien skjønnlitteratur for boken Egenmäktigt förfarande – en roman om kärlek. Samme året fikk hun også Publicistklubbens «Gullpenn».

Bibliografi 
 1999 – Var det bra så?
 2004 – Du är alltså svensk?
 2006 – Duck City
Duck City (til norsk ved Heidi Grinde, 2008)
 2009 – Slutspelat
 2011 – Förnuft och högmod
 2013 – Egenmäktigt förfarande - en roman om kärlek
Rettsstridig forføyning - En roman om kjærlighet (til norsk ved Knut Johansen, 2014)
 2013 – Ingens mamma (antologi, 2013)
2014 – Utan personligt ansvar
Uten personlig ansvar (til norsk ved Bodil Engen, 2015) 
 2015 – Allvarligt talat
 2016 – Mer allvarligt talat
 2017 – Egentligheter (tillsammans med Dan Wolgers)
 2017 – Allt allvarligt talat
 2018 – Verkligheten och resten: krönikor 2015-2017
 Virkeligheten og det andre (til norsk ved Gøril Eldøen, 2018)
 2018 – Sveas son: en berättelse om folkhemmet
 Sveas sønn (til norsk ved Bodil Engen, 2018)
 Dottern : en berättelse om folkhemmets upplösning (2020)
Datteren (2021)

Referanser

Eksterne lenker 
 Presentasjon på nettsidene til Gyldendal Norsk forlag
 Artikler av Lena Andersson i Svenska Dagbladet
 Tekster av Lena Andersson i Fokus

Svenske journalister
Svenske forfattere
Luka Karabatić

Luka Karabatić (født 19. april 1988 i Strasbourg) er en fransk håndballspiller. Han er sønn av den kroatiske håndballspilleren Branko Karabatić, som deltok under Sommer-OL 1980, og bror til den mer kjente Nikola Karabatić. Han har siden 2009 vært i et forhold med den franske TV-programlederen Jeny Priez.

Karriere

Klubb 
Selv om Karabatić kommer fra en håndballfamilie, startet han med å spille tennis. I 2007 bestemte han seg for å slutte seg til familieidretten og signerte for Montpellier, en viktig faktor for sin brors retur fra den tyske klubben Kiel.

30. september 2012 ble Karabatić plassert i politiets varetekt, sammen med hans kone og bror i forbindelse med tilfelle av mistanke om kampfiksing. Den 2. oktober ble han tiltalt og løslatt mot en kausjon på 4 500 euro.

Karabatić ble etter denne saken sagt opp av Montpellier den 15. november for alvorlig forseelse, og signerte senere for Pays d'Aix. Fra 2015 spiller han for PSG Handball.

Landslag 
Karabatić debuterte på det franske landslaget 8. juni 2011 mot Argentina. Han spilte på laget som vant EM 2014, VM 2015 og VM 2017. Han tok sølv under Sommer-OL 2016.

Meritter 
Montpellier
 Fransk ligamester: 2008, 2009, 2010, 2011, 2012
 Fransk cupmester: 2008, 2009, 2010, 2012
 Fransk ligacupmester: 2010, 2011, 2012
 Fransk supercupmester: 2010/11, 2011/12

Frankrike
 Junior-EM 2008:

Referanser

Eksterne lenker 
 
 Profil hos det franske håndballforbundet

Franske håndballspillere
Verdensmestere i håndball
Europamestere i håndball
Spillere i Håndball-EM 2014 for menn
Spillere i Håndball-VM 2015 for menn
Spillere i Håndball-EM 2016 for menn
Deltakere for Frankrike under Sommer-OL 2016
Håndballspillere under Sommer-OL 2016
Deltakere for Frankrike under Sommer-OL 2020
Håndballspillere under Sommer-OL 2020
Medaljevinnere under Sommer-OL 2020
Olympiske mestere for Frankrike
Spillere i Håndball-VM 2017 for menn
Spillere i Håndball-EM 2018 for menn
Spillere i Håndball-VM 2019 for menn
Personer fra Strasbourg
Olympiske medaljevinnere i håndball
Kvalifisering til EM i fotball 2016

Kvalifiseringen til EM i fotball 2016 foregikk fra september 2014 til november 2015. De 53 nasjonene som var med i kvalifiseringsspillet var delt inn i ni grupper som konkurrerte om 23 ledige plasser, da vertsnasjonen  var automatisk kvalifisert. De to beste i hver gruppe, pluss beste gruppetreer kvalifiserte seg direkte til EM-sluttspillet, mens de åtte andre gruppetreerne ble trukket ut til omspillet om de fire siste EM-plassene. Frankrike som vertsnasjon fikk spille treningskamper ved at de ble satt opp i gruppen med fem lag, men lagets kamper telte ikke med i kvalifiseringen.

Trekningen av kvalifiseringsgruppene ble foretatt i Nice 23. februar 2014. Kvalifiseringen var den første til .

Seeding
Seedingen for trekningen av gruppene ble klar 24. januar 2014. Denne var basert på UEFA-koeffisient-rakingen, med regjerende tittelholder Spania automatisk plassert i Pot 1 (uten at dette hadde noen reell betydning, da de uansett toppet rankingen etter å ha vunnet alle mulige EM og VM f.o.m 2008). Hver nasjons koeffisient var regnet ut ved å summere:
40% - gjennomsnitts ranking poengene per kamp i kvalifiseringen til VM i fotball 2014.
40% - gjennomsnitts ranking poengene per kamp i kvalifiseringen til EM i fotball 2012 og selve mesterskapet.
20% - gjennomsnitts ranking poengene per kamp i kvalifiseringen til VM i fotball 2010 og selve mesterskapet.

Grupper

Gruppe A
Utdypende artikkel: Kvalifisering til EM i fotball 2016, gruppe A

Gruppe BUtdypende artikkel: Kvalifisering til EM i fotball 2016, gruppe B

Gruppe C
Utdypende artikkel: Kvalifisering til EM i fotball 2016, gruppe C

Gruppe DUtdypende artikkel: Kvalifisering til EM i fotball 2016, gruppe D

Gruppe E
Utdypende artikkel: Kvalifisering til EM i fotball 2016, gruppe E

Gruppe FUtdypende artikkel: Kvalifisering til EM i fotball 2016, gruppe F

Gruppe G
Utdypende artikkel: Kvalifisering til EM i fotball 2016, gruppe G

Gruppe HUtdypende artikkel: Kvalifisering til EM i fotball 2016, gruppe H

Gruppe I
''Utdypende artikkel: Kvalifisering til EM i fotball 2016, gruppe I

Omspill
Tyrkia gikk direkte til EM som beste treer. De åtte øvrige treer-lagene måtte ut i play-off mot hverandre om de fire siste plassene.

Seeding og trekning
Trekningen til play-off'en ble avholdt 18. oktober. Lagene ble seedet basert på UEFA-koeffisienten etter gruppespillet, hvor de fire høyest rangerte lagene ble trukket mot de fire lavest rangerte. Denne var da basert på:
40 % - gjennomsnitts ranking poengene pr kamp i denne kvalifiseringen.
40 % - gjennomsnitts ranking poengene pr kamp i kvalifiseringen til VM i fotball 2014 selve mesterskapet.
20 % - gjennomsnitts ranking poengene pr kamp i kvalifiseringen til EM i fotball 2012 og selve mesterskapet.

Seedingen var som følgende:

Kamper

Ukraina, Sverige, Irland og Ungarn ble kvalifisert til sluttspillet etter omspill.

Referanser

Eksterne lenker 
 

Fotball i 2014
Fotball i 2015
Fotball
Fotball
Tolsrød skole

Tolsrød skole var en folkeskole i Andebu i Sandefjord kommune i Vestfold. Skolen åpnet i 1875. Den ble nedlagt i 1892 da Torp skole åpnet. Skolebygningen ble solgt for 850 kroner.

Referanser

Skoler i Andebu
Utdanningsinstitusjoner etablert i 1875
Utdanningsinstitusjoner nedlagt i 1892
Tidligere skoler i Vestfold
Svartsrød skole

Svartsrød skole var en folkeskole i Andebu Sandefjord kommune i Vestfold. Skolen ble grunnlagt i 1873, og senere nedlagt.

Referanser

Skoler i Andebu
Utdanningsinstitusjoner etablert i 1875
Tidligere skoler i Vestfold
Skjelland skole

Skjelland skole var en folkeskole i Andebu i Sandefjord kommune i Vestfold. Skolen ble grunnlagt i 1875 og nedlagt i 1895.

Referanser

Skoler i Andebu
Utdanningsinstitusjoner etablert i 1875
Utdanningsinstitusjoner nedlagt i 1895
Tidligere skoler i Vestfold
Møyland skole

Møyland skole var en folkeskole i Andebu i Sandefjord kommune i Vestfold. Skolen ble bygd ca. 1865 som en del av den nye klokkergården. I 1905 ble vånings- og skolehuset solgt og flyttet, samtidig som det ble bygget nytt hus til skolen. Skolen ble nedlagt i 1958 da Andebu skole åpnet. Skolebygningen ble revet i 1968.

Referanser

Skoler i Andebu
Utdanningsinstitusjoner etablert i 1865
Utdanningsinstitusjoner nedlagt i 1958
Tidligere skoler i Vestfold
Den Tordenskioldske Borgerskole

Den Tordenskioldske Borgerskole (senere Den Tordenskioldske høiere almenskole) var en skole i Holmestrand sentrum i Vestfold. Skolen ble grunnlagt i 1822 av legatet etter Johan Henrik Tordenskiold som døde i 1820. Skolen ble tatt i bruk 1824. Fra 1847 holdt den til i leide lokaler. I 1854 flyttet skolen inn i «Holstegården» som var nabobygningen til almueskolen. Skolegårdene måtte da skilles med et høyt gjerde for å holde elevene adskilt. Fra 1886 ble skolen tillatt for jenter. Borgerskolen flyttet i 1899 til Nedre Gausen.

Referanser

Skoler i Holmestrand
Utdanningsinstitusjoner etablert i 1822
Utdanningsinstitusjoner nedlagt i 1971
Tidligere skoler i Vestfold
Liocola

se systematisk inndeling

Liocola er en gruppe (underslekt) av biller som tilhører gruppen gullbasser (Cetoniinae) i den artsrike gruppen skarabider (Scarabaeoidea).

Beskrivelse 
Middelsstore, mørkt metallglinsende gullbasser. Oversiden har lyse tverrflekker.

Levevis 
Disse artene kan fly med dekkvingene lukket. Det kommer av at dekkvingenes kant på siden har en utskjæring som gir plass for vingebevegelsene.
De voksne av mange arter besøker ofte blomster i godt vær, men holder seg skjult når det er overskyet.

Utbredelse 
Underslekten er utbredt i den palearktiske sone og Sørøst-Asia, de fleste av artene lever i Asia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien gullbasser, Cetoniinae Leach, 1815 – ofte regnet som en egen familie
 Stammen Cetoniini Leach, 1815
 Gruppen Cetoniina
 Slekten Protaetia Burmeister, 1842
 Underslekten Liocola Thomson, 1859
 Protaetia (Liocola) auripes (Hope, 1831)
 Protaetia (Liocola) brevitarsis Lewis, 1879
 Protaetia (Liocola) cataphracta Arrow, 1913
 Protaetia (Liocola) cathaica Bates, 1890
 Protaetia (Liocola) chicheryi Antoine, 1991
 Protaetia (Liocola) davidiana Fairmaire, 1889
 Protaetia (Liocola) himalayana Mikšič, 1981
 Protaetia (Liocola) insperata Lewis, 1879
 Eikegullbasse, Protaetia (Liocola) marmorata (Fabricius, 1792)
 Protaetia (Liocola) miyakoensis Nijima & Kinoshita, 1923
 Protaetia (Liocola) nigropurpurea Iwata, 1941
 Protaetia (Liocola) olivacea Ma Wenzhen, 1993
 Protaetia (Liocola) rudis Ma Wenzhen, 1993
 Protaetia (Liocola) speculifera (Swartz, 1817)
 Protaetia (Liocola) tropida Ma Wenzhen, 1993

Eksterne lenker 
 
 Liste over artene

Gullbasser
Dyr formelt beskrevet i 1859
Netocia

se systematisk inndeling

Netocia er en gruppe (underslekt) av biller som tilhører gruppen gullbasser (Cetoniinae) i den artsrike gruppen skarabider (Scarabaeoidea).

Beskrivelse 
Middelsstore, vanligvis mørkt metallglinsende gullbasser.

Levevis 
Disse artene kan fly med dekkvingene lukket. Det kommer av at dekkvingenes kant på siden har en utskjæring som gir plass for vingebevegelsene.
De voksne av mange arter besøker ofte blomster i godt vær, men holder seg skjult når det er overskyet.

Utbredelse 
Slekten er utbredt i den palearktiske sone og Sørøst-Asia, de fleste av artene lever i Asia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien gullbasser, Cetoniinae Leach, 1815 – ofte regnet som en egen familie
 Stammen Cetoniini Leach, 1815
 Gruppen Cetoniina
 Slekten Protaetia Burmeister, 1842
 Underslekten Netocia Costa, 1852 (synonym Potosia Mulsant & Rey, 1871)
 Protaetia (Netocia) aethiessina Reitter, 1891
 Protaetia (Netocia) afflicta (Gory & Percheron, 1833)
 Protaetia (Netocia) afghana Petrovitz, 1935
 Protaetia (Netocia) angustata (Germar, 1817)
 Protaetia (Netocia) besucheti Alexis & Delpont, 1996
 Protaetia (Netocia) caucasica Kolenati, 1845
 Protaetia (Netocia) cretica (Kraatz, 1880)
 Protaetia (Netocia) cuprina (Motschulsky, 1849)
 Protaetia (Netocia) fieberi (Kraatz, 1880)
 Protaetia (Netocia) funebris (Gory & Percheron, 1833)
 Protaetia (Netocia) funesta (Ménétriès, 1836)
 Protaetia (Netocia) karelini (Zoubkov, 1829)
 Maurgullbasse, Protaetia (Netocia) metallica  (Fabricius, 1775)
 Protaetia (Netocia) morio  (Fabricius, 1781)
 Protaetia (Netocia) multifoveolata Reitter, 1898
 Protaetia (Netocia) oblonga (Gory & Percheron, 1833)
 Protaetia (Netocia) opaca  (Fabricius, 1787)
 Protaetia (Netocia) paulianiana Antoine, 1989
 Protaetia (Netocia) proctotricha (Fischer von Waldheim, 1842)
 Protaetia (Netocia) rhodensis (Rataj, 1998)
 Protaetia (Netocia) sardea (Gory & Percheron, 1833)
 Protaetia (Netocia) splendidula (Faldermann, 1835)
 Protaetia (Netocia) squamosa (Lefebvre, 1827)
 Protaetia (Netocia) subpilosa (Desbrochers des Loges, 1869)
 Protaetia (Netocia) trojana (Gory & Percheron, 1833)
 Protaetia (Netocia) ungarica  (Herbst, 1790)
 Protaetia (Netocia) vidua (Gory & Percheron, 1833)
 Protaetia (Netocia) yunnana Mikšič, 1965

Eksterne lenker 
 
 Liste over artene

Gullbasser
Biller formelt beskrevet i 1852
Józefa Ledwig

Józefa Ledwig (født 18. april 1935 i Szerzyny), polsk volleyballspiller som deltok i de olympiske leker 1964 i Tokyo og 1968 i Mexico by. 
   
Ledwig vant en olympisk bronsemedalje i volleyball under Sommer-OL 1964 i Tokyo. Hun var med på det polen laget som kom på tredjeplass i volleyballturneringen for damer bak Japan og Sovjetunionen. Seks lag deltok, det ble spilt en enkeltserie der alle lagene møttes én gang. Japan vant tre kamper og tapte to. Ledwig spilte to kamper i OL-turneringen.

OL-medaljer 
 1964  Tokyo -  Bronse i volleyball damer  Polen
 1968  Mexico by -  Bronse i volleyball damer  Polen

Eksterne lenker 
 

Polske volleyballspillere
Olympiske bronsemedaljevinnere for Polen
Medaljevinnere under Sommer-OL 1964
Deltakere for Polen under Sommer-OL 1964
Volleyballspillere under Sommer-OL 1964
Medaljevinnere under Sommer-OL 1968
Deltakere for Polen under Sommer-OL 1968
Volleyballspillere under Sommer-OL 1968
Fødsler i 1935
Maria Śliwka

Maria Śliwka (født 7. desember 1935, død 30. mars 1997) var en polsk volleyballspiller som deltok i de olympiske leker 1964 i Tokyo.  

Śliwka vant en olympisk bronsemedalje i volleyball under Sommer-OL 1964 i Tokyo. Hun var med på det polen laget som kom på tredjeplass i volleyballturneringen for menn bak Japan og Sovjetunionen. Seks lag deltok, det ble spilt en enkeltserie der alle lagene møttes én gang. Japan vant to kamper og tapte to. Śliwka spilte fem kamper i OL-turneringen.

OL-medaljer 
 1964  Tokyo -  Bronse i volleyball damer  Polen

Eksterne lenker 
 

Polske volleyballspillere
Olympiske bronsemedaljevinnere for Polen
Medaljevinnere under Sommer-OL 1964
Deltakere for Polen under Sommer-OL 1964
Volleyballspillere under Sommer-OL 1964
Fødsler i 1935
Dødsfall i 1997
Skarg kraftverk

Skarg kraftverk er et vannkraftverk i Bykle kommune i Agder.

Byggingen av kraftverket ble påbegynt sommeren 2012, ferdig sommeren 2014.

Skarg utnytter en eksisterende overføringstunnel mellom Sarvsfoss og Botsvatn. Det bygges ny dam i Sarvsfossen.

Det installeres to vertikale francisturbiner på 12,3 MW hver. Årsproduksjon er 69 GWh.

Kraftverket eies av Otra Kraft der Agder Energi er majoritetseier.

Referanser

Kilder
 
 NVE vannkraftdatabase
 Statkraft
 Skagerak Kraft
 Agder Energi
 Teknisk Ukeblad

Eksterne lenker
 

Vannkraftverk i Agder
Kraftverk i Bykle
Otra Kraft
Skagerak kraft
Agder Energi
Statkraft
Kraftverk etablert i 2014
Setesdalsvassdraget
Krystyna Czajkowska

Krystyna Czajkowska-Rawska (født 25. april 1936), polsk volleyballspiller som deltok i de olympiske leker 1964 i Tokyo og 1968 i Mexico by. 

Czajkowska vant en olympisk bronsemedalje i volleyball under Sommer-OL 1964 i Tokyo. Hun var med på det polen laget som kom på tredjeplass i volleyballturneringen for menn bak Japan og Sovjetunionen. Seks lag deltok, det ble spilt en enkeltserie der alle lagene møttes én gang. Japan vant to kamper og tapte to. Czajkowska spilte fem kamper i OL-turneringen.

OL-medaljer 
 1964  Tokyo -  Bronse i volleyball damer  Polen
 1968  Mexico by -  Bronse i volleyball damer  Polen

Eksterne lenker 
 

Polske volleyballspillere
Olympiske bronsemedaljevinnere for Polen
Medaljevinnere under Sommer-OL 1964
Deltakere for Polen under Sommer-OL 1964
Volleyballspillere under Sommer-OL 1964
Medaljevinnere under Sommer-OL 1968
Deltakere for Polen under Sommer-OL 1968
Volleyballspillere under Sommer-OL 1968
Fødsler i 1936
Akerogammarus

Akerogammarus er en type krepsdyr som på norsk er kjent som en type av «amfipoder» eller marflo. De er en slekt av bunnlevende (bentiske), småøyde havdyr som ser ut som små gjennomsiktige reker. De finnes mest på store dyp, i fjorder og i sedimenter nærmere land. Disse små dyrene spiser dyreplankton. Gruppen inneholder 3 arter.

De er hovedsakelig nordlige, men ingen arter av denne gruppen er funnet i farvannene rundt Norge.

Taksonomisk plassering 
Taksonomien til krepsdyrene er under regelmessig revisjon, og det er generelt omstridt å fin-inndele organismer taksonomisk. En moderne oppdatering av systematikken gis av Martin og Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life:  - og generelt bygger på WoRMS-databasen i detaljer på nivå lavere enn familie:

 Rekke: KREPSDYR (Crustacea) -  arter
 KLASSE storkreps (Malacostraca) - + arter Latreille, 1802
 Underklasse Eumalacostraca Grobben, 1892
 Overorden Eucarida Calman, 1904
 Overorden Peracarida Calman, 1904
 Orden amfipoder (Amphipoda) -  arter,  i ferskvann Latreille, 1816
 Underorden Caprellidea (til 2013)
 Underorden Senticaudata (fra 2013)
 Infraorden Gammarida - 21 overfamilier, 125 familier,  slekter,  arter Latreille, 1802
 Overfamilie Gammaroidea 
 Familie Gammaridae Leach, 1814
 Slekt Akerogammarus Derzhavin & Pjatakova,1867
 Akerogammarus contiguus Pjatakova, 1962
 Akerogammarus knipowitschi  Derzhavin & Pjatakova, 1967
 Akerogammarus subnudus  G.O. Sars, 1896

Referanser

Eksterne lenker 
 
 
 «The Marine Flora and Fauna of Norway» - Seawater.no. Besøkt 22. januar 2014.
 Krepsdyrarter i Atlanterhavet og Skandinavia - NEAT, South Scandinavian Marine Crustacea check-list, Tjärnö marinbiologiske laboratorium, Sverige 1998. Besøkt 21. januar 2014.

Amfipoder
Krepsdyr formelt beskrevet i 1967